CELEX: 32022D0024
Language: da
Date: 2022-01-10 00:00:00
Title: Rådets afgørelse (FUSP) 2022/24 af 10. januar 2022 om ændring af afgørelse (FUSP) 2019/1720 om restriktive foranstaltninger på baggrund af situationen i Nicaragua

10.1.2022   
               
               
                  DA
               
               
                  Den Europæiske Unions Tidende
               
               
                  LI 5/13
               
            
         RÅDETS AFGØRELSE (FUSP) 2022/24
         af 10. januar 2022
         om ændring af afgørelse (FUSP) 2019/1720 om restriktive foranstaltninger på baggrund af situationen i Nicaragua
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 14. oktober 2019 afgørelse (FUSP) 2019/1720 (1) om restriktive foranstaltninger på baggrund af situationen i Nicaragua.
                  
               
                     (2)
                  
                  
                     Den 8. november 2021 udsendte Unionens højtstående repræsentant for udenrigsanliggender og sikkerhedspolitik (»den højtstående repræsentant«) en erklæring på Unionens vegne, hvori han understregede, at valget i Nicaragua den 7. november 2021 fandt sted uden demokratiske garantier, og at valgresultatet mangler legitimitet. Han erklærede, at den nicaraguanske regering har frataget Nicaraguas befolkning den civile og politiske ret til at stemme ved et troværdigt, inklusivt, retfærdigt og gennemsigtigt valg såvel som ytrings- og foreningsfrihed samt dens ret til frit at deltage i fredelige forsamlinger. Den højtstående repræsentant meddelte, at Unionen er parat til at overveje alle til rådighed stående instrumenter, herunder supplerende restriktive foranstaltninger.
                  
               
                     (3)
                  
                  
                     I betragtning af den fortsat alvorlige situation i Nicaragua bør syv personer og tre enheder medtages på listen over de fysiske og juridiske personer, enheder og organer, der er omfattet af restriktive foranstaltninger, i bilaget til afgørelse (FUSP) 2019/1720.
                  
               
                     (4)
                  
                  
                     Bilaget til afgørelse (FUSP) 2019/1720 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilaget til afgørelse (FUSP) 2019/1720 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 10. januar 2022.
            
               
                  På Rådets vegne
               
               
                  J.-Y. LE DRIAN
               
               Formand
            
         
         
            (1)  Rådets afgørelse (FUSP) 2019/1720 af 14. oktober 2019 om restriktive foranstaltninger på baggrund af situationen i Nicaragua (EUT L 262 af 15.10.2019, s. 58).
      
      
         
            BILAG
            I bilaget til afgørelse (FUSP) 2019/1720 foretages følgende ændringer:
            
                        1)
                     
                     
                        Tabellens overskrift affattes således:
                        
                                    »A.
                                 
                                 
                                    Fysiske personer, jf. artikel 1, stk. 1, og artikel 2, stk. 1«.
                                 
                              
                  
                        2)
                     
                     
                        Følgende fysiske personer tilføjes i tabellen:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Begrundelse
                                 
                                 
                                    Dato for opførelse
                                 
                              
                                    »15.
                                 
                                 
                                    Camila Antonia ORTEGA MURILLO
                                 
                                 
                                    Stilling: Datter af Daniel Ortega og Rosario Murillo, rådgiver for præsidentens kontor, koordinator for kommissionen for kreativ økonomi, direktør for TV-stationen Canal 13
                                    Fødselsdato: 4.11.1987
                                    Fødested: Managua, Nicaragua
                                    Køn: kvinde
                                    Nationalitet: nicaraguansk
                                    Pasnr.: A00000114 (Nicaragua)
                                    ID-nr.: 0010411870001B
                                 
                                 
                                    Camila Antonia Ortega Murillo er dybt involveret i handlinger til støtte for præsidentparret Daniel Ortega og Rosario Murillo som rådgiver for præsidentens kontor, personlig assistent for vicepræsidenten og koordinator for den nationale kommission for kreativ økonomi. Hun er også direktør for platformen Nicaragua Diseña og TV-stationen Canal 13.
                                    Hun er ansvarlig for at bruge Nicaragua Diseña til at støtte valgsvindelen i forbindelse med præsident- og parlamentsvalget, der fandt sted den 7. november 2021, ved at oprette falske konti på forskellige sociale medieplatforme.
                                    Som direktør for Canal 13 har hun bidraget til at udbrede Ortegaregimets hadefulde tale mod oppositionen samtidig med, at hun har begrænset mediepluralismen og forfulgt uafhængige journalister og medier i Nicaragua og dermed bidraget til at afskaffe ytringsfriheden og den reelle demokratiske konkurrence. Hun har spillet en central rolle i undertrykkelsen af politisk pluralisme og den endelige kortslutning af Nicaraguas demokrati.
                                    Hun sættes derfor i forbindelse med personer, der er ansvarlige for undergravning af demokratiet og alvorlige krænkelser af menneskerettighederne, og hun støtter sådan undertrykkelse og sådanne krænkelser.
                                 
                                 
                                    10.1.2022
                                 
                              
                                    16.
                                 
                                 
                                    Laureano Facundo ORTEGA MURILLO
                                 
                                 
                                    Søn af Daniel Ortega og Rosario Murillo, rådgiver for præsidentens kontor
                                    Fødselsdato: 20.11.1982
                                    Fødested: Managua, Nicaragua.
                                    Køn: mand
                                    Nationalitet: nicaraguansk
                                    Pasnr.: A00000684 (nicaraguansk)
                                    ID-nr.: 0012011820046M
                                 
                                 
                                    Laureano Facundo Ortega Murillo er dybt involveret i handlinger til støtte for præsidentparret Daniel Ortega og Rosario Murillo som rådgiver for præsidentens kontor. Han har retfærdiggjort og støttet den vilkårlige og ulovlige fængsling af nicaraguanske politiske oppositionsledere og potentielle præsidentkandidater, studenterledere og ledere i landdistrikterne og uafhængige journalister, som han alle har betegnet som »terrorister«. Ved at bidrage til at afskaffe reel demokratisk konkurrence har han spillet en central rolle i undertrykkelsen af den politiske pluralisme og endelige kortslutning af Nicaraguas demokrati.
                                    Han har fungeret som økonomisk rådgiver for sin far Daniel Ortega og Ortegaregimet gennem det statslige organ ProNicaragua. Derudover er han ansvarlig for driften af BanCorp, en enhed, hvis hovedformål er at medvirke til, fremme og finansielt støtte hans mors, vicepræsident Rosario Murillos, undertrykkelsesaktiviteter.
                                    Han sættes derfor i forbindelse med personer, der er ansvarlige for undertrykkelse af civilsamfundet og alvorlige krænkelser af menneskerettighederne, og han støtter sådan undertrykkelse og sådanne krænkelser.
                                 
                                 
                                    10.1.2022
                                 
                              
                                    17.
                                 
                                 
                                    Brenda Isabel ROCHA CHACÓN
                                 
                                 
                                    Formand for det øverste valgråd
                                    Fødselsdato: 10.2.1967
                                    Fødested: Bonanza, Nicaragua
                                    Køn: kvinde
                                    Nationalitet: nicaraguansk
                                 
                                 
                                    Brenda Isabel Rocha Chacón har siden maj 2021 været formand for det øverste valgråd — et organ, der er ansvarligt for forberedelsen, afholdelsen og certificeringen af parlamentsvalget den 7. november 2021, som på grund af dets mangel på gennemsigtighed, ægte opposition og demokratisk debat har undergravet demokratiske institutioner og processer. Det øverste valgråd fratog oppositionen muligheden for at stille op til frie valg og sikrede, at valget kunne afholdes under ikkedemokratiske forhold.
                                    Hun er dermed ansvarlig for undertrykkelse af den demokratiske opposition og for undergravning af demokratiet og retsstaten i Nicaragua.
                                 
                                 
                                    10.1.2022
                                 
                              
                                    18.
                                 
                                 
                                    Cairo Melvin AMADOR ARRIETA
                                 
                                 
                                    Næstformand for det øverste valgråd
                                    Fødselsdato: 1952
                                    Køn: mand
                                    Nationalitet: nicaraguansk
                                 
                                 
                                    Cairo Melvin Amador Arrieta har siden maj 2021 været næstformand for det øverste valgråd — et organ, der er ansvarligt for forberedelsen, afholdelsen og certificeringen af parlamentsvalget den 7. november 2021, som på grund af dets mangel på gennemsigtighed, på ægte opposition og demokratisk debat har undergravet demokratiske institutioner og processer. Det øverste valgråd fratog oppositionen muligheden for at stille op til valg og sikrede, at valget kunne afholdes under ikkedemokratiske forhold.
                                    Han er dermed ansvarlig for undertrykkelse af den demokratiske opposition og for undergravning af demokratiet og retsstaten i Nicaragua.
                                 
                                 
                                    10.1.2022
                                 
                              
                                    19.
                                 
                                 
                                    Lumberto Ignacio CAMPBELL HOOKER
                                 
                                 
                                    Medlem af det øverste valgråd, fungerende formand for det øverste valgråd i 2018
                                    Fødselsdato: 3.12.1949
                                    Fødested: Raas, Nicaragua
                                    Køn: mand
                                    Nationalitet: nicaraguansk
                                    Pasnr.: A00001109 (nicaraguansk)
                                    ID-nr.: 6010302490003J
                                 
                                 
                                    Lumberto Ignacio Campbell Hooker har siden 2014 været medlem af det øverste valgråd — et organ, der er ansvarligt for forberedelsen, afholdelsen og certificeringen af parlamentsvalget den 7. november 2021, som på grund af dets mangel på gennemsigtighed, på ægte opposition og demokratisk debat har undergravet demokratiske institutioner og processer. Det øverste valgråd fratog oppositionen muligheden for at stille op til frie valg og sikrede, at valget kunne afholdes under ikkedemokratiske forhold.
                                    Han talte til medierne under valget den 7. november 2021 og retfærdiggjorde og lovpriste tilrettelæggelsen af valget.
                                    Han er dermed ansvarlig for undertrykkelse af den demokratiske opposition og for undergravning af demokratiet og retsstaten i Nicaragua.
                                 
                                 
                                    10.1.2022
                                 
                              
                                    20.
                                 
                                 
                                    Nahima Janett DÍAZ FLORES
                                 
                                 
                                    Direktør for det nicaraguanske institut for telekommunikations- og posttjenester, datter af generaldirektøren for det nicaraguanske politi Francisco Javier Díaz Madriz
                                    Fødselsdato: 28.6.1989
                                    Køn: kvinde
                                    Nationalitet: nicaraguansk
                                 
                                 
                                    Nahimas Janett Díaz Flores er direktør for det nicaraguanske institut for telekommunikations- og posttjenester (TELCOR), tilsynsmyndigheden for telekommunikations- og posttjenester. TELCOR er blevet brugt af de nicaraguanske myndigheder til at bringe uafhængige medier til tavshed, herunder tre nyhedsorganisationer siden 2018. Under valgkampen i 2021 gennemførte TELCOR storstilede desinformationskampagner. Som den institution, der er ansvarlig for gennemførelsen af loven om cybersikkerhed, har TELCOR ledet og gennemført overvågningsaktiviteter vedrørende civilsamfundet og den demokratiske opposition.
                                    Nahima Díaz Flores har i sin stilling fungeret som støtte for Ortegaregimet og har ledet og gennemført desinformations- og overvågningskampagner gennem TELCOR over for civilsamfundet og den demokratiske opposition. Hun er dermed ansvarlig for alvorlige krænkelser af menneskerettighederne, for undertrykkelse af civilsamfundet og den demokratiske opposition og for undergravning af demokratiet i Nicaragua.
                                 
                                 
                                    10.1.2022
                                 
                              
                                    21.
                                 
                                 
                                    Luis Ángel MONTENEGRO ESPINOZA
                                 
                                 
                                    Inspektør i tilsynet med banker og andre finansielle institutioner i Nicaragua
                                    Fødselsdato: 1.1.1949
                                    Fødested: Esteli, Nicaragua
                                    Køn: mand
                                    Adresse: Planes De Puntaldia Casa #16, Managua, Nicaragua
                                    Nationalitet: nicaraguansk
                                    ID-nr.: 1610101490000S
                                 
                                 
                                    Luis Ángel Montenegro Espinoza er inspektør i tilsynet med banker og andre finansielle institutioner i Nicaragua (SIBOIF). I denne stilling er han ansvarlig for forfølgelsen af finansielle aktører, der har modsat sig Ortegaregimets politikker, og for gennemførelsen af regimets kontrol over den finansielle sektor.
                                    Han blev udnævnt til denne stilling af Daniel Ortega selv som belønning for sin loyalitet. I sin tidligere rolle som statsrevisor for republikken sikrede han, at Ortegas korrupte finansielle aktiviteter ikke ville blive revideret, og bidrog ligeledes til Ortegas kontrol med regimet.
                                    Han er derfor ansvarlig for undergravning af retsstaten i Nicaragua og for undertrykkelse af civilsamfundet og den demokratiske opposition.
                                 
                                 
                                    10.1.2022«
                                 
                              
                  
                        3)
                     
                     
                        Følgende overskrift og tabel tilføjes:
                        
                                    »B.
                                 
                                 
                                    Juridiske personer, enheder og organer, jf. artikel 2, stk. 1
                                    
                                                 
                                             
                                             
                                                Navn
                                             
                                             
                                                Identificerende oplysninger
                                             
                                             
                                                Begrundelse
                                             
                                             
                                                Dato for opførelse
                                             
                                          
                                                1.
                                             
                                             
                                                Nicaraguas nationale politi
                                                La Policía Nacional Nicaragüense
                                             
                                             
                                                Hovedkvarter: Managua, Nicaragua
                                                Oprettelsesdato: 22.8.1979
                                                Websted: http://www.policia.gob.ni/
                                             
                                             
                                                Nicaraguas nationale politi er ansvarligt for nedværdigende behandling, herunder fysisk og psykisk tortur, mod personer, der har modsat sig Ortegas regime. Det er ansvarligt for ulovlig fængsling af potentielle præsidentkandidater, civilsamfundsledere, studenterledere og ledere i landdistrikterne og uafhængige journalister uden nogen juridiske og demokratiske garantier.
                                                Det nationale politi var afgørende for, at Daniel Ortega undgik at stå over for en reel demokratisk opposition under parlamentsvalget den 7. november 2021. Før dette valg foretog det nationale politi løbende overvågning og forfølgelse af oppositionsledere, ulovlige indbrud i boliger og vilkårlige anholdelser af oppositionsmedlemmer, og det truede systematisk offentligt ansatte.
                                                I 2018 var det nationale politi involveret i drab på fredelige demonstranter i hele Nicaragua.
                                                Nicaraguas nationale politi er dermed ansvarligt for alvorlige krænkelser af menneskerettighederne, for undertrykkelse af civilsamfundet og den demokratiske opposition og for undergravning af demokratiet og retsstaten i Nicaragua.
                                             
                                             
                                                10.1.2022
                                             
                                          
                                                2.
                                             
                                             
                                                Det øverste valgråd
                                                Consejo Supremo Electoral
                                             
                                             
                                                Adresse: Pista Juan Pablo II, Managua 14005, Nicaragua
                                                Websted: https://www.cse.gob.ni/
                                                E-mail: info@cse.gob.ni
                                             
                                             
                                                Det øverste valgråd er det organ, der er ansvarligt for forberedelsen, afholdelsen og certificeringen af parlamentsvalget den 7. november 2021, som på grund af dets mangel på gennemsigtighed, ægte opposition og demokratisk debat har undergravet demokratiske institutioner og processer. Det øverste valgråd fratog oppositionen muligheden for at stille op til frie valg og sikrede, at valget kunne afholdes under ikkedemokratiske forhold.
                                                Det øverste valgråd er dermed ansvarligt for undertrykkelse af den demokratiske opposition og for undergravning af demokratiet og retsstaten i Nicaragua.
                                             
                                             
                                                10.1.2022
                                             
                                          
                                                3.
                                             
                                             
                                                Det nicaraguanske institut for telekommunikations- og posttjenester
                                             
                                             
                                                Adresse: Avenida Bolívar, Esquina diagonalal edifico de la Cancillería, Aptdo 2664, Managua 10000, Nicaragua
                                                Registreringsdato: 12.6.1982
                                                Websted: https://www.telcor.gob.ni
                                             
                                             
                                                Det nicaraguanske institut for telekommunikations- og posttjenester (TELCOR) er tilsynsmyndighed for telekommunikations- og posttjenester. Det er blevet brugt af de nicaraguanske myndigheder til at bringe uafhængige medier til tavshed, herunder tre nyhedsorganisationer siden 2018, under undertrykkelsen i 2018 og efter parlamentsvalget i 2021. Under valgkampen gennemførte TELCOR en storstilet desinformationskampagne. Som den institution, der er ansvarlig for gennemførelsen af »loven om cybersikkerhed«, har TELCOR ledet og gennemført overvågningsaktiviteter vedrørende civilsamfundet og den demokratiske opposition.
                                                TELCOR er dermed ansvarlig for alvorlige krænkelser af menneskerettighederne og undertrykkelsen af civilsamfundet og den demokratiske opposition.
                                             
                                             
                                                10.1.2022«